JERUUSALEMMA UUDISED
Eetris on Jeruusalemma Uudised. Tere õhtust!
Mõned tänased teemad -
Hamas alustab uut vägivallalainet
Venemaa ja Iisrael on Süüria olukorra suhtes ühel nõul
Netanyahu on endiselt peaministrifavoriit
Gazat valitseva Hamasi poolt eelmine nädal Iisraeli tulistatud rakettide arv
oli suurim pärast 2014. a sõda.
Iisraeli armee esindaja teatel tulistati paari päevaga vähemalt 180 raketti,
millest kaugeimale lennanud jõudsid 25 km taha.
Kuigi inimohvreid õnnestus vältida, ründas Iisrael siiski sügaval Gazas
täpselt valitud Hamasi ja Islamidžihaadi objekte.
Armee ja õhujõud hävitasid ca 65 erinevat baasi, relvaladusid,
hooldushooneid, raketitehaseid, lõhkemoona- ja raketiladusid
ning Hamasi sõjalise juhtkonna hooneid.
Hamas nõuab Iisraelilt rünnakute lõpetamist ja relvarahu,
kuid armee vastus oli selge: "Kui teie tulistate, tulistame tagasi.
Iisrael ei alustanud vägivaldsusi."
Iisraeli armee hävitas ka
Gazast Egiptuse kaudu Iisraeli kaevatud pika rünnakutunneli.
Iisraeli laevastiku suurtükilaevad
peatasid Gazast väljuda püüdnud Hamasi juhitud flotilli e laevakonvoi.
See koosnes 17 laevast, mille eesmärgiks oli jätkata
kaks kuud varem alanud Miljonite marssi ehk Naasmismarssi,
nagu seda nimetati.
Üldsihiks oli siiski äratada maailma tähelepanu
ja põhjustada Iisraeli hukkamõistmist ka merel tehtud kuritegude eest,
nagu Hamasi juht Ismael Haniyeh seda väljendas.
Ta saatis flotilli teele korraldusega:
"Kui teid peatatakse, olete võitnud; kui läbi pääsete, olete samuti võitnud."
Avalikkusele jäeti mulje, et flotill oli teel Küprosele,
pardal Iisraeli rünnakuis vigastatud, kes vajasid haiglaravi.
Laevad peatati jõutegevuseta ja juhiti Ashdodi sadamasse.
Seal kontrolliti laevad üle,
haavatud toimetati haiglasse ja kõik ülejäänud tagasi Gazasse.
Hamasi sõjalise tiiva Izz al-Qassami Brigaadide juht Yahya Sinwar teatas,
et mai keskpaigas toimunud rünnakud Iisraeli-Gaza piiril olid alles algus.
Uued ja tugevamad rünnakud olevat plaanitud 5. juuniks,
teiseks Nakba-päevaks, kui 1967. a algas Kuue päeva sõda,
mille araabiariigid kaotasid, enne kui see hoo sisse sai.
Veelgi suuremad rünnakud olevat plaanis 8. juunil.
Tolleks ajaks plaanitud rünnakud on mõeldud mälestama päeva,
mil Iisrael vabastas Ida-Jeruusalemma
seda 19 aastat illegaalselt okupeerinud
Jordaania Araabia leegionilt.
Uudistesaate lindistamise ajal polnud toimetusel veel infot,
kas Hamasi ähvardused viidi ellu, ja kui, siis mis ulatuses.
Armeeekspertide sõnul
oleks Hamas vaevalt üksi Iisraeli armeed trotsima läinud,
kui seda poleks nõudnud rühmitust rahaliselt ja relvadega toetav Iraan.
Ekspertide sõnul näib,
et mida nõrgemaks Iraani positsioon Süürias muutub,
seda aktiivsemalt püütakse kasutada oma käepikendusi
Hamasi ja Hezbollah't.
Seni pole Hezbollah' Liibanonis Iraanilt veel tulistamiskäsku saanud,
kuid seegi päev pole ilmselt kaugel.
Iisraelis ollakse siiski valmis nii sõjaks Hezbollah' kui Hamasiga
ja Iraani puhul ollakse praktiliselt juba sõda meenutavas olukorras.
USA kutsus kokku ÜRO Julgeolekunõukogu kriisiistungi
seoses Hamasi alustatud raketirünnakutega.
Istungil ei suudetud jõuda üksmeelele Hamasi hukkamõistmise osas
rünnakute pärast, kuigi pea kõik olid küsimuses ühel nõul.
Kuveit blokeeris hukkamõistuavalduse,
tõdedes, et Hamasil on õigus protesteerida vägivaldselt
Iisraeli okupatsiooni vastu.
Samas esitas Kuveit vastulause, et ÜRO peasekretär
peaks õhutama Julgeolekunõukogu võtma vastu resolutsiooni,
mis nõuaks Gaza palestiinlastele rahvusvahelist kaitset.
Eelnõu toodi Julgeolekunõukokku reedel, 1. juunil,
kuid USA blokeeris vetoga resolutsiooni vastuvõtmise.
USA ÜRO suursaadik Nikki Haley mõistis Kuveidi eelnõu karmilt hukka,
kuna see ei mõistnud hukka Hamasi kui konflikti algatajat.
Iisraeli peaminister Netanyahu ja Venmaa president Putin
arutasid telefonitsi tunde Iraani levimist Süüriasse.
Venemaa andis Iisraelile vabad käed kasutada sõjalist jõudu,
et Iraan ei saaks Süüriasse armeebaase ehitada.
Samas avaldas Venemaa survet Süüria presidendile,
et too keelustaks kõigil mitte-Süüria vägedel riigis viibimise.
Kuigi president Assad püüdis veenda,
et iraanlased on Süürias vaid nõuandjatena,
otsustasid Venemaa, USA ja Iisrael,
et Süüria lõunapoolsed piirid Jordaania ja Golaniga
tuleb tühjendada Iraani ja selle liitlaste vägedest.
Iraanil on Süürias endiselt vähemalt 2000 sõdurit ja revolutsioonikaartlast.
Lisaks neile mitmeid tuhandeid šiiitlikke võitlejaid Afganistanist,
Pakistanist ja Iraagist
ning ca 7000 Hezbollah' militanti Liibanonist.
Vähem sõjalistel teemadel -
Esmakordselt Iisraeli parlamendi Knesseti ajaloos
kandideerib parlamenti juudi-kristlik partei.
Tuntud piiblilektor Avi Lipkini teatel
loob ta kristlaste ja juutide ühisparteid,
sihiks leida piisavalt toetust,
et parlamendis saadaks üks või rohkem kohti.
Partei nimeks on Gus Hatanachi ehk Piibellik Blokk või ühendus,
millel on Lipkini sõnul head võimalused sihile jõuda,
sest ca 8 % Iisraeli rahvastikust on kristlased.
Neljandat korda peaministrina teeniv Likudi esimees Benjamin Netanyahu
võidaks selgelt parlamendivalimised, kuid need toimuksid praegu.
Mai lõpus korraldatud küsitluse järgi saanuks Likud Knessetis 34 kohta.
2015. a valimistel sai partei 30 kohta, mida toona peeti võimsaks võiduks.
Netanyahu selgeks võiduks
tuleb lugeda häid suhteid USAga, saatkondade kolimist,
Jeruusalemma tunnustamist Iisraeli jagamatuks pealinnaks
ja otsustavat tegevust Iraani sõjalise ohu tõrjumisel.
Sellised olid tänased uudised.
Paluge rahu Jeruusalemmale, Iisraelile ja selle rahvale!
Kohtumiseni nädala pärast samal kanalil!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee